เดือนที่ผ่านมาทานยาคุมแบบ21เม็ดพอทานยาหมดถึงช่วงหยุดทานยา7วันครบ7วันแล้วประจำเดือนยังไม่มาจะมีโอกาสท้องมั้ยคะ
สวัสดีค่ะ หากทานยาคุมกำเนิดจนครบ 21 เม็ด และเว้นระยะไปครบ 7 วันแล้ว แต่ยังไม่มีประจำเดือนมา แนะนำควรลองตรวจหาการตั้งครรภ์ดูก่อนค่ะ เพราะยาคุมกำเนิดนั้น ก็ไม่สามารถป้องกันการตั้งครรภ์ได้ 100% แต่หากตรวจไม่พบการตั้งครรภ์ การที่ประจำเดือนไม่มา ก็อาจเกิดจากผลของยาคุมกำเนิดที่ทำให้เยื่อบุโพรงมดลูกฝ่อบางลง จึงไม่มีประจำเดือนมาก็ได้ โดยเฉพาะยาคุมกำเนิดชนิดที่มีฮอร์โมนต่ำดังนั้น หากตรวจไม่พบการตั้งครรภ์ ก็ให้เริ่มทานยาคุมกำเนิดแผงใหม่ต่อไปได้ แต่เมื่อทานจนครบแล้วก็ไม่มีประจำเดือนมาอีกในช่วงที่เว้นระยะ 7 วัน ก็ต้องตรวจหาการตั้งครรภ์ซ้ำดูทุกรอบค่ะ